L-ikel hu importanti ħafna għal kull ħaġa li qatt eżistiet, teżisti u ser teżisti. Dan jipprovdilna l-enerġija biex ngħixu, il-materjali biex nikbru u n-nutrimenti biex nibqgħu ħajjin. L-ikel hu importanti ħafna. Normalment, dan ikun jinkludi l-karboidrati, il-proteini, il-vitamini, il-minerali u oħrajn. Dawn kollha huma importanti fil-ħajja tal-bniedem għax bihom dan tal-aħħar jikber u jitwal b'mod normali. Fil-fatt l-iktar li jkollhom bżonn proteini huma t-trabi u ż-żgħażagħ għax huma t-tnejn ikunu fl-aqwa żmien tagħhom sabiex jikbru u jiżviluppaw. Waqt dan iż-żmien il-bniedem ikollu bżonn dieta tajba li jkollha porzjonijiet ibbilanċjati biex ma jkollux nuqqas ta' nutrittivi. L-enerġija li nġibu mill-ikel hi dik li tmexxina biex nagħmlu kollox. Bla enerġija, lanqas inkunu nistgħu nagħmlu xejn, ġisimna jibda jieqaf u eventwalment inmutu. L-akbar sors t'enerġija fl-ikel hu l-ikel li jkollu l-karboidrati bħall-għaġin, il-ħobż u anke ikel biz-zokkor bħall-ħelu. Imma l-karboidrati mhux l-uniku sors t'enerġija. Fil-fatt nistgħu nġibu l-enerġija mix-xaħam li hu diġà ġo fina imma dan jiġri biss meta r-riżorsi tal-karboidrati jispiċċaw. Jekk jispiċċaw l-karboidrati u x-xaħam, ġisimna għandu bżonn jikkonsma l-proteini. Dawn li semmejt s'issa mhumiex l-unika nutrittivi li għandna bżonn f'ħajjitna. Aħna għandna bżonn il-vitamini u l-minerali biex inżommu ġisimna b'saħħtu u nipproteġuh mill-mard. Permezz tal-vitamina Ċ nsaħħu l-ġilda u x-xagħar. Mingħajr din il-vitamina jkollna l-'iscurvy' fejn jaqgħulek snienek u xagħrek. Din il-vitamina tista' takkwistaha minn frott taċ-ċitru bħal lumi u larinġ. Bħala eżempju ta' minerali ser nitkellem fuq il-kalċju. Il-kalċju nistgħu nsibuh fil-ħalib u prodotti oħrajn tal-ħalib. Aħna għandna bżonnu biex insaħħu l-għadam u s-snien tagħna. In-nuqqas tal-kalċju jagħmel l-għadam bla saħħa li għat-tfal jgħidulu 'bow-legs' u għall-adulti jgħidulu 'osteoperosis'. Aħna, bħala bnedmin, għandna bżonn ħafna elementi biex ikollna ġisem b'saħħtu. Għalhekk, dan kollu jurina li għandna nipproteġu r-riżorsi u l-ikel tagħna u ma naħluhomx, għax xi darba ser jisparixxu.
L-Ikel u l-Bnedmin – David Zammit 11b